GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/23-02/12

URBROJ: 2158-44-23-2

Osijek, 30. listopada 2023. godine

**Z A P I S N I K**

33. sjednica Školskog odbora Graditeljsko-geodetske škole Osijek održana je od 26. do 30. listopada 2023. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu

Poziv na sjednicu i zapisnik 32. sjednice upućen je svim članovima Školskog odbora dana 26. listopada 2023. godine.

### Nazočni članovi Školskog odbora:

Iz reda nastavnika: Marko Molnar, nastavnik

 Gabrijela Anić, nastavnica

Predstavnici osnivača: Tihomir Štefić

Antonio Mihalj

 Mirko Ivković

Predstavnik roditelja: Ivana Nićin

Odsutni:

Predstavnik radnika: Marina Matić

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

***D n e v n i r e d***

1. Usvajanje zapisnika 32. sjednice Školskog odbora
2. Financijski plan za 2024. godinu i obrazloženje prijedloga financijskog plana za 2024. godinu i projekcije plana za 2025. i 2026. godinu
3. Zapošljavanje na nepuno određeno vrijeme na radno mjesto Stručno- komunikacijskog posrednika
4. Donošenje Odluke o utvrđivanju Prijedloga Odluke o izmjeni i dopuni Statuta
5. Razno, pitanja i prijedlozi

**T. 1.** Jednoglasno usvojen zapisnik 32. sjednice školskog odbora.

**T. 2**. Financijski plan za 2024. godinu i obrazloženje prijedloga financijskog plana za 2024. godinu i projekcije plana za 2025. i 2026. godinu izložila je voditeljica računovodstva Ivana Šeremet sukladno materijalima u privitku. Bez rasprave jednoglasno je donijeta

**O D L U K A**

**Donosi se Financijski plan za 2024. godinu i obrazloženje prijedloga financijskog plana za 2024. godinu i projekcije plana za 2025. i 2026. godinu**

**T. 3.** Zapošljavanje na nepuno određeno vrijeme na radno mjesto Stručno- komunikacijskog posrednika podnijela je tajnica škole Ines Šitum Kulić. S obzirom da je u šk. g. 2023./2024., u prvi razred programa obrazovanja Keramičar- oblagač, upisan gluhonijemi učenik, ukazala se potreba za zapošljavanjem stručno- komunikacijskog posrednika, na 30 sati rada tjedno, 6 sati rada dnevno, od 6. studenog 2023. godine do kad postoji potreba za obavljanjem posla ali ne kasnije od 30. lipnja 2024. godine. Na natječaj koji je objavljen 3., a trajao do 11. listopada 2023. godine zaprimili smo jednu prijavu- Dore Vidaković. Sukladno navedenoj prijavi i potrebi zapošljavanja stručno- komunikacijskog posrednika za učenika Aljošu Džebića, učenika 1.d. razreda, bez rasprave donosi se

**O D L U K A**

 **Daje se prethodna suglasnost u vezi sa zasnivanjem radnog odnosa, odnosno sklapanjem ugovora na nepuno, određeno vrijeme (30 sati rada tjedno, 5 sati rada dnevno).**

**T. 4.** Obrazloženje donošenja Odluke o utvrđivanju Prijedloga Odluke o izmjeni i dopuni Statuta podnijela je tajnica škole Ines Šitum Kulić. S obzirom da je nakon 24. sjednice školskog odbora održane od 3. do 8. ožujka 2023. godine donesena Odluka o utvrđivanju prijedloga izmjene i dopune djelatnosti Graditeljsko-geodetske škole Osijek, te sukladno proceduri izmjene Statuta te dobivanja Zaključka na odluku od strane Osnivača, Ravnatelj je od Školskog odbora tražio donošenje Odluke **o** utvrđivanju Prijedloga Odluke o izmjeni i dopuni Statuta Graditeljsko- geodetske škole Osijek koji će se dostaviti Osnivaču na prethodnu suglasnost. Prigovora nije bilo, te je jednoglasno donijeta:

**O D L U K A**

**Utvrđuje se Prijedlog Odluke o izmjeni i dopuni Statuta Graditeljsko-geodetske škole Osijek sadržajno kako se to navodi u privitku Odluke.**

**Prijedlog Odluke o izmjeni i dopuni Statuta Graditeljsko-geodetske škole Osijek dostavit će se Osnivaču na prethodnu suglasnost.**

Pitanja i dodatnih prijedloga nije bilo te je sjednica je završila 30. listopada 2023. godine u 12:01 sati.

 **Zapisnik izradila Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.